Ǹtótōmaamaa engɔ́ngɔ́l mod ésə a vaaga ma mətɛ́, mə dzálága miǹkus mīńnə̄m ai miǹtag. 14Mə ngábə́ mə̄ bɔ́dɔ̄ sósōō a ńtɔ̄á ma anə́ éwɔ̄man, tə́tə̄lə́ mam wáma a tɔá ma eyé ai ǹtóm. 15Mə ngábə́ mís ású ńdíndím, məkǒl máma émɔ ḿbóbóg ó fidigi. 16Mə ngábə́ ésīā mim̀búbúá, mə tóan kɔ́bɔ̄ mə̄dzó bə́dzín ḿbəŋ. 17É mod a nə́ təge ai nyé sósōō mə búgū nyé miǹkəg, é dzóm ā və̄ sa mə dudú nyē dzɔ́ á məsǒŋ. 18Eyɔ̌ŋ tē mə kadəgə dzó nâ: "Mə ngáwū fɔ̄ɔ̄ á dūmbá dáma étēde, məlú máma mə́ ngābɔ̌ fɔ̄ɔ̄ ábuí hə anə́ ńsə̄ləg. 19Məndím máyî á miǹkǎŋ myáma m̀bəŋ, ebúa é bómbogo ǹtíé álú á miǹtəm myáma á yób. 20Dúmá dámā lâyi buguban kɔ́m ésə, elâ dzáma é ngādúgán nɔ̌ŋ ngul á mɔ́ máma." 21Bod bə́ ngábə́ bə́ vógolo ma, bə́ yanga mələ́bə́gá máma bə́ tɔ̄á bīvól. 22Éyɔŋ mə̌ man yǎ kɔ̄bɔ, mod ḿbɔ́g m̀bɔ́g təgě fɛd ébúg; ǹkɔ́bɔ̄ wámā ó ngábə́ bə́sə hə anə́ mim̀bəm̀bə mə́ndím mə́ ébūa.